Nikolaus av Slesvig-Holsten-Sønderborg-Glücksborg

Nikolaus (født 22. desember 1828 på Gottorp i hertugdømmet Slesvig, død 18. august 1849 i Wien) var en dansk-tysk prins av Slesvig-Holsten-Sønderborg-Glücksborg.

Han var sønn av hertug Vilhelm af Slesvig-Holsten-Sønderborg-Glücksborg og prinsesse Luise Caroline av Hessen-Kassel, og var således lillebror til Christian IX av Danmark.

Han ble født på Gottorp og oppkalt etter sin gudfar, keiser Nikolaj I av Russland. Faren døde da gutten var tre år gammel. 17 år gammel kom han til København, hvor han fikk et værelse hos sin bror i Det gule palé, og fikk sin utdannelse ved Gardehusarregimentet i Jægersborg. Under treårskrigen i 1849, valgte han å gå i prøyssisk tjeneste. Under et opphold i Wien tok han feil av en flaske hostesaft og en flaske med vitrioloppløsning (svovelsyre) og døde som følge av skadene 14 dager senere. Han er begravet på Neues Friedhof i Glücksborg.

Referanser

Eksterne lenker 
 

Huset Glücksburg
Personer fra Schleswig
Fødsler i 1828
Dødsfall i 1849